**White Sands Test Facility** (**WSTF**, *Testovacie zariadenie White Sands*) je zariadenie americkej agentúry pre letectvo a vesmír – NASA, kde prebieha výskum, vývoj a testovanie raketových motorov, kozmických pohonných systémov, nových materiálov a ďalších zariadení pre vesmírne aplikácie. Zariadenie bolo založené na územie White Sands Missile Range v roku 1963. Kapacity WSTF vyžíva okrem NASA tiež americké ministerstvo obrany, rôzne federálne úrady, univerzity a súkromné spoločnosti. Dohľad nad WSTF má Johnsonovo vesmírne stredisko.

Pracoviská
----------

Nočný test orbitálnej manévrovateľnosti motorov raketoplánu Space Shuttle
Raketové pohony predstavujú hlavnú oblasť výskumu v WSTF. Tunajšie pracoviská sú schopné simulovať širokú škálu tlakov a teplôt pre testovanie jednotlivých motorov ale i celých pohonných sústav. Najdôležitejšie programy, na ktorých sa tu pracuje sú ISS a Space Shuttle. Prebiehajú tu testy orbitálnej manévrovateľnosti motorov pre raketoplány, výskum hypergolických pohonných látok a prebieha tu program Space Shuttle Fleet Leader.

V laboratóriách WSTF prebieha výskum materiálov, palív a ďalších prevádzkových kvapalín a plynov, ktoré sa používajú v kozmickom priemysle. Pracovisko Oxygen Systems sa zameriava na správanie vlastností kyslíka. To zahŕňa kvapalný kyslík v nádržiach ako oxidačné činidlo, účinky atmosférického kyslíka na vybavenie kozmických lodí a živé organizmy. Na pracovisku Propellant Systems prebieha výskum na poli raketových palív. Skúmajú sa tu palivá ako: kvapalný vodík, kvapalný kyslík, hydrazín, monometyl hydrazín, aerozin 50 a ďalšie. Štúdium palív zahŕňa výskum chemických vlastností ako: teplotné charakteristiky pri horení a výbuchu a účinky paliva na životné prostredie.

Materiálové laboratória vyvíjajú nové kompozitné materiály, ale prebieha tu aj výskum použitia štandardných materiálov pre kozmické aplikácie. WSTF je vybavené zariadením na modelovanie vysokorýchlostných zrážok, aké môžu spôsobiť mikrometeority alebo iné častice (pozri kozmický odpad). Pre výcvik pilotov raketoplánov slúži stredisko White Sands Space Harbor. Tunajšia základňa je pripravená na núdzové pristátie raketoplánu Space Shuttle.

Sú tu tiež uložené vzorky mesačných hornín, privezené pri misiách Apollo. Celková váha uskladnených hornín je 52 kg z celkových 382 kg privezených na Zem.

Referencie
----------

1. ↑   *Fleet Leader Testing* [online]. [Cit. 2009-07-23]. Dostupné online. Archivované 2009-04-20 z originálu.
2. ↑   *Oxygen Systems* [online]. [Cit. 2009-07-23]. Dostupné online. Archivované 2008-06-18 z originálu.
3. ↑   *Propellant Systems* [online]. [Cit. 2009-07-23]. Dostupné online. Archivované 2008-06-18 z originálu.
4. ↑   *Hypervelocity Impact Testing* [online]. [Cit. 2009-07-23]. Dostupné online. Archivované 2012-04-04 z originálu.
5. ↑   *White Sands Test Facility is the curator for Apollo Lunar Samples* [online]. [Cit. 2009-07-23]. Dostupné online. Archivované 2012-05-29 z originálu.

Pozri aj
--------


|  |  |
| --- | --- |
| Portal | Kozmonautický portál |

* Johnsonovo vesmírne stredisko

Externé odkazy
--------------

White Sands Test Facility, nasa.gov[nefunkčný odkaz]

Zdroj
-----

*Tento článok je čiastočný alebo úplný preklad článku White Sands Test Facility na českej Wikipédii.*